**ΚΑΛΕΣΜΑ ΚΟΙΝΗΣ ΔΡΑΣΗΣ**

**Στα πλαίσια της Μέρας Πανελλαδικής Δράσης για την Υγεία, την Πέμπτη 28 Ιανουαρίου, καλούμε όλα τα Σωματεία Εργαζομένων στα νοσοκομεία της 2ης ΥΠΕ και τους μαζικούς φορείς των ευρύτερης περιοχής, σε συμμετοχή στη Συγκέντρωση, στις 12 μ, στη συμβολή των οδών Θηβών και Μπελογιάννη και πορεία στα γραφεία διοίκησης της 2ης ΥΠΕ, για να δυναμώσει η διεκδίκηση μας για:**

► μαζικές προσλήψεις μόνιμου προσωπικού με επείγουσες διαδικασίες, Μονιμοποίηση όλων των συμβασιούχων

► ενίσχυση με προσωπικό των Κέντρων Υγείας για να αναλάβουν τον εμβολιασμό, χωρίς καμία περικοπή της λειτουργίας τους. Αξιοποίηση όλων των διαθέσιμων ασφαλών εμβολίων για τον μαζικό εμβολιασμό του πληθυσμού.

► επαρκής στελέχωση και πλήρης επαναλειτουργία του νοσοκομείου Δυτικής Αττικής και των υπόλοιπων δημόσιων μονάδων υγείας, που έκλεισαν με τα Μνημόνια

► λήψη όλων των αναγκαίων μέτρων για την προστασία της υγείας στους χώρους δουλειάς, τα σχολεία και τα Μέσα Μαζικής Μεταφοράς.

► επίταξη ιδιωτικών μονάδων υγείας και ένταξη τους στο κρατικό σχέδιο για την αντιμετώπιση της επιδημίας

► επέκταση του ανθυγιεινού επιδόματος και ένταξη στα Βαρέα Ανθυγιεινά Επαγγέλματα.

► ουσιαστικές αυξήσεις στους μισθούς μας. Επαναφορά 13ου και 14ου μισθού και σύνταξης.

**Συνεχίζουμε τον αγώνα ενάντια στις ιδιωτικοποιήσεις, τις ΣΔΙΤ, τη λειτουργία των δημόσιων μονάδων με ιδιωτικοοικονομικά κριτήρια, για την κατάργηση της επιχειρηματικής δράσης σε Υγεία και Πρόνοια.**

**Συμμετέχουμε στις παρεμβάσεις στα Κέντρα Υγείας, την Τετάρτη 3 Φεβρουαρίου και στη συγκέντρωση στα Υπουργεία Εργασίας και Υγείας, την Τρίτη 16 Φεβρουαρίου.**

Για το Σωματείο εργαζομένων  Για το Σωματείο εργαζομένων   Για το Σωματείο εργαζομένων

**ΓΝ Νίκαιας και Δ. Αττικής                ΠΓΝΑ Αττικόν                               ΓΝΕ Θριάσιο**

       Ο πρόεδρος                                        Ο πρόεδρος                             Ο πρόεδρος

   Τσολάκης Ιωάννης                                 Ρίζος Μιχάλης                      Βαρδαβάκης Μανώλη